cyanic-selkie/wikianc huggingface dataset:
Daavid
Elämä Raamatun mukaan
Daavidilla oli ainakin kahdeksan vaimoa: Mikal (toinen kuningas Saulin tyttäristä), Ahinoamin Jisreelistä,  Abigail, Maakan, Haggit, Abitali, Egla ja Batseba. Raamatun mukaan Daavid sai lapsia vaimojensa kanssa seuraavasti: Hebronissa: esikoinen Amnon, jisreeliläisestä Ahinoamista; toinen Daniel, karmelilaisesta Abigailista; kolmas Absalom, Maakan, Gesurin kuninkaan Talmain tyttären, poika; neljäs Adonia, Haggitin poika; viides Sefatja, Abitalista; kuudes Jitream, hänen vaimostaan Eglasta. Jerusalemissa syntyi: Simea, Soobab, Naatan ja Salomo, kaikkiaan neljä, Bat-Suuasta, Ammielin tyttärestä; sitten Jibhar, Elisama, Elifelet, Noogah, Nefeg, Jaafia, Elisama, Eljada ja Elifelet; kaikkiaan yhdeksän. Tässä ovat kaikki Daavidin 19 poikaa, lukuun ottamatta sivuvaimojen poikia.
Daavid Uudessa testamentissa
Uuden testamentin mukaan Jeesus kuului Daavidin sukuun. Jeesuksen esi-isänä Daavid mainitaan evankeliumeissa useita kertoja, muun muassa Matteuksen ja Luukkaan evankeliumien suku­luetteloissa.
Euroopanmarjakuusi
Käyttö
Hyvin myrkyllisenä, mutta pitkäikäisenä kasvina euroopanmarjakuusta on pidetty sekä kuoleman että kuolemattomuuden symbolina. Sen tuoreita oksia onkin käytetty hautaseppeleissä. Kasvista tehtyä myrkkyä on puolestaan käytetty nuolenkärjissä sekä myrkkysyötteihin metsästyksessä.
Take That
Yhtyeen tarina
Vuoden 1995 albumin Nobody Else julkaisua valmisteltiin yhtyeen kaikkien aikojen suosituimmalla singlellä ”Back For Good”, josta tulikin heidän ainoa hittinsä Yhdysvalloissa sijoituksella seitsemän. Albumi keräsi huomiota myös kansikuvallaan, joka oli pastissi The Beatlesin Sgt. Pepper’s Lonely Hearts Club Band -albumin kannesta.
13. helmikuuta 1996 yhtye ilmoitti hajoavansa, mikä johti siihen, että ympäri Isoa-Britanniaa avattiin puhelinnumeroita, joihin järkyttyneet fanit saivat soittaa.
Xızı
Xızı on kaupunki Azerbaidžanissa. Se sijaitsee Kaukasuksen pääjonon reuna-alueella 104 kilometriä Bakusta luoteeseen. Kaupunki on Xızın piirin keskus. Asukkaita on 1 300 henkeä (vuonna 2010).
Xızıstä tuli hallintopiirin keskus vuonna 1930. Vuonna 1956 alue liitettiin Apšeronin piiriin. Uudelleen piiri perustettiin vuonna 1990. Vuonna 2008 Xızı sai kaupungin statuksen.
Philip Sparrdal Mantilla
Sparrdal Mantilla aloitti ammattilaisuransa kasvattajaseurassaan Djurgårdens IF FF:ssä. Hän debytoi seuran paidassa Allsvenskanissa lokakuussa 2011 Gefle IF:ää vastaan. Vuosina 2011–2014 Sparrdal Mantilla pelasi Djurgårdenin paidassa Allsvenskanissa vain neljä ottelua onnistumatta kertaakaan maalinteossa.
Fanny Davidsson
Fanny Eufrosyne Davidsson tai Davidson, suomentaja ja sanoittaja nimellä F. Davidson (sukunimi vuodesta 1935 Sartto; 18. marraskuuta 1877 Tampere – 15. maaliskuuta 1962 Tampere) oli suomalainen toimittaja, kääntäjä ja kirjailija.
Alppihiihdon maailmanmestaruuskilpailut 2013
Syöksylasku
Suomalainen Andreas Romar sijoittui kilpailussa viidenneksi, mikä oli siihen asti paras suomalaissijoitus alppihiihdon MM-kisojen syöksylaskussa. <br style="clear:both" />
Gunibin piiri
Seudun pääelinkeino on maatalous, joka on erikoistunut karjanhoitoon. Teollisuutta edustavat säilyketehdas, vesivoimalaitos, leipomot ja myllyt.
Taavetin rautatieasema
Taavetin asemaa suunniteltiin vuoden 1882 valtiopäivillä risteysasemaksi Savon radalle, mutta myöhemmin suunnitelmat siirrettiin koskemaan Kaipiaista ja edelleen Kouvolaa, josta se nykyäänkin erkanee. Tästä huolimatta Taavetista tuli Luumäen tärkein keskus ja kunnallishallinto siirtyi sinne kirkonkylältä vuonna 1912.
Yvonne Nauta
Nauta saavutti nuorten MM-kilpailuissa Zakopanessa 2009 kultaa 3 000 metrillä ja joukkuetakaa-ajossa sekä hopeaa 1 500 metrillä ja yleisluistelussa. Moskovassa 2010 hän sai nuorten MM-kultaa joukkuetakaa-ajossa ja hopeaa 3 000 metrillä.
Suur-Merijoen lentokenttä
Sotilaslentokenttä
Sodan jälkeen Suur-Merijoen lentokenttä oli tyhjillään ilmeisesti vuoteen 1952 saakka, jolloin Neuvostoliitto perusti sinne teknikkoupseereja ja lentomekaanikkoja kouluttaneen tukikohdan. Toiminta loppui 1990-luvun alussa Neuvostoliiton hajoamisen myötä. Nykyään kentällä on runsaasti sinne hylättyä kalustoa, kuten Mi-8 -helikoptereita.
Siviili-ilmailu
Aero Oy (nyk. Finnair) aloitti Suomen ensimmäisen sisäisen lentoreitin 1. toukokuuta 1937 Helsingistä Viipuriin. De Havilland D.H.89 Dragon Rapide -koneilla lennettiin Malmin lentoaseman ja Suur-Merijoen välistä tunnin kestänyttä reittiä, jota vuonna 1938 jatkettiin Viipuriin tultaessa vielä Imatralle. Päivittäin oli kaksi lentovuoroa. Kesällä 1939 lennot oli järjestetty niin, että Viipurin ja Tampereen väliä oli Helsingin kautta mahdollista matkustaa edestakaisin saman päivän aikana. Koska Suur-Merijoki oli Ilmavoimien kenttä, suunniteltiin Viipurissa oman rakentamista kaupungin itäpuolelle, mutta sotavuosien johdosta hanke ei milloinkaan toteutunut. Helsingin ja Viipurin väliset lennot jatkuivat aina talvisodan aattoon lokakuuhun 1939 asti.
Sarkofagi
Synty ja historia
Keskivaltakunnan alkuaikoina hautaus suoritettiin yleensä vain puiseen arkkuun, mutta koska puu lahoaa kohtalaisen nopeasti, tarvittiin pysyvämpi ratkaisu. Niinpä muumioille ryhdyttiin valmistamaan kivisiä säiliöitä, joiden sisään ne sijoitettiin puisissa arkuissa. Uuden valtakunnan 18. ja 19. dynastioiden aikana sarkofageista ryhdyttiin luomaan ihmisen kaltaisia. Tavoitteena oli mahdollisesti tehdä vainajasta entistä pitkäikäisempi luomalla hänestä kuva, joka kestäisi vuosituhansia.
Kreikkalais-roomalaisella kaudella sarkofageihin maalattiin usein jonkun roomalaisen keisarin kasvot. Sarkofagien käyttö loppui koptilaiskauden alkaessa.
Valmistus ja koristelu
Sarkofagit valmistettiin yleensä graniitista, basaltista, hiekkakivestä tai kalkkikivestä. Ne olivat lähes yksinomaan kuninkaallisten ja heidän perheidensä käytössä. Sarkofagit olivat usein hyvin massiivisia ja niitä saattoi olla jopa useita sisäkkäin.
Koripallon Euroopan-mestaruuskilpailut 2007
Ottelujärjestelmä
Joukkueet jaettiin neljään neljän joukkueen alkulohkoon. Kussakin alkulohkossa kukin joukkue pelasi kerran kaikkia muita saman lohkon joukkueita vastaan. Kunkin alkulohkon kolme parasta pääsivät jatkolohkoihin. Jatkolohkossa E pelasivat alkulohkojen A ja B jatkoon päässeet joukkueet ja jatkolohkossa F alkulohkojen C ja D jatkoon päässeet joukkueet. Jatkolohkoissa kukin joukkue pelasi kerran niitä oman jatkolohkonsa joukkueita vastaan joita se ei ollut kohdannut vielä alkulohkossa.
Zeynep Üçbaşaran
Zeynep Üçbaşaran on turkkilainen pianisti. Hän syntyi Istanbulissa ja aloitti musiikinopintonsa neljän vuoden iässä Istanbulin konservatoriossa yhtenä nuorimmista sinne koskaan hyväksytyistä.
Koripallon Euroopan-mestaruuskilpailut 2007
E-lohko (Madrid)
7. syyskuuta 2007
F-lohko (Madrid)
12. syyskuuta 2007
Turkin Hidayet Türkoğlu teki 34 pistettä Italia-ottelussa.
Pronssiottelu (Madrid)
16. syyskuuta 2007
Malån kunta
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnassa on 1 taajama, jonka osuus kunnan väestöstä vuoden 2010 lopussa oli 62,6 prosenttia. Taajamien ulkopuolella asui tuolloin 1 224 asukasta. Kunnan ainoa taajama on sen keskustaajama Malå, jossa oli 2 050 asukasta. Malån taajaman nimenä on joskus ollut myös Malåträsk.
Sulo Muuri
Varhaiset vuodet
Kymissä syntyneen Sulo Muurin isä pakeni sisällissodan lopputuoksinoissa Neuvosto-Venäjälle. Kun äiti ei pystynyt elättämään lapsiaan oli Muuri viisi vuotta huutolaisena Pohjois-Pohjanmaalla. 1920-luvun puolivälissä Muuri muutti Helsinkiin, jossa hän työskenteli laboratorioapulaisena suoritettuaan Helsingin yliopiston kemian iltakursseja. Vuonna 1928 Muuri lähti kommunistien toimintaan liittymällä Nuorten työläisten opintoyhdistykseen sekä Valtiollisten vankien huoltoyhdistykseen. Etsivän keskuspoliisin mukaan Muuri vaikutti myös SKP:n sotilaslinjalla. Varusmiespalveluksen suoritettuaan Muuri muutti vuonna 1932 Neuvosto-Karjalaan. Hän opiskeli Petroskoissa Karjalan kommunistisessa maatalouskorkeakoulussa ja työskenteli Punaisen Karjalan toimittajana.
Väinö Lehmus
Filmografia
Lehmus esiintyi vuosina 1920–1921 viidessä elokuvassa:
Johnny Höglin
Höglin voitti yllättäen olympiakultaa 10 000 metrillä Grenoblessa 1968. Hän luisteli seitsemännessä parissa uuden olympiaennätyksen 15.23,6, ja kukisti Norjan Fred Anton Maierin 0,3 sekunnilla. Hän sijoittui Grenoblessa lisäksi viidenneksi 1 500 ja 5 000 metrillä. Sapporon olympialaisissa 1972 hän oli 1 500 metrillä yhdeksäs ja 5 000 metrillä kahdestoista.
Grazin lentoasema
pienoiskuva|Graz-Thalerhofin lentoaseman [[kiitotie 17L/35R.]] upright|pienoiskuva|Graz-Thalerhofin lentoaseman lennonjohtotorni. Graz-Thalerhofin lentoasema sijaitsee Itävallassa noin kymmenen kilometriä Grazin keskustasta etelään. Lentoasemalle kulkee valtatie 67 (joka kulkee Kleinstübingoistä Bubenbergiin Slovenian rajalle). Sitä käytti vuonna 2005 noin 900 000 matkustajaa. Lentoasemalle pääsee Grazin keskustasta sekä junalla (S5, asema: Flughafen Graz-Feldkirchen) että bussilla. Tärkeimmät Graziin liikennöivät lentoyhtiöt ovat Austrian Airlines ja Lufthansa.
Muuta toimintaa
Lentoaseman alueella on myös rahtiliikennettä ja pienlentokone toimintaa. Lentoasemalla ovat AAC (Austrian Aircraft Corporation) (pienlentokonevuokraamo), P & B Helitrade Ges.m.b.H. (lentokoulu) ja Christophorus 12.
China Daily
Historia
China Dailyn ensimmäisenä julkaisijana toiminut Jiang Muyue ei itse puhunut englantia ja hänen asemansa jäikin lähinnä seremonialliseksi. Ensimmäisenä päätoimittajana toimi Liu Zhunqi. Lehden kehitykseen ehkä kuitenkin eniten vaikuttanut henkilö oli kuitenkin toimittaja Feng Xiliang, joka toimi myös lehden päätoimittajana vuosina 1984–1987. Hänen mukaansa lehden tarkoituksena oli auttaa ulkomaalaisia ymmärtämään Kiinaa ja kiinalaisia ymmärtämään maailmaa. China Dailyn ensimmäinen koepainos painettiin Australiassa vuonna 1980 kolmen vuoden suunnittelun jälkeen. Ensimmäinen varsinainen painos ilmestyi 1. kesäkuuta 1981 kahdeksansivuisena julkaisuna, jota painettiin 20 000 kappaletta. Lehden aloittaessa julkaisun Pohjois-Amerikassa kaksi vuotta myöhemmin sen levikki Kiinassa oli lehden mukaan 70 000. Tiananmenin aukion protestien aikaan vuonna 1989 China Daily julkaisi mielenosoittajista monien muiden pekingiläisten lehtien tapaan lähinnä myötämielisiä uutisia ja monet sen toimittajista olivat mukana mielenosoituksissa. Vuonna 1996 lehti aloitti verkkojulkaisunsa ja seuraavana vuonna se aloitti Hongkongin julkaisunsa. Vuonna 2006 lehden levikki oli lehden itsensä mukaan 300 000.
Toiminta
China Dailyä kuvaillaan usein ulkomailla Kiinan viralliseksi englanninkieliseksi lehdeksi. Lehti toimiikin ainakin periaatteessa Kiinan propagandaviranomaisten ja kommunistisen puolueen tarkkailun alla. Lehti itse kiistää kuitenkin olevansa pelkkä valtion äänitorvi.
Magnetar
Huhtikuussa 2020 pystyttiin ensimmäistä kertaa ihmiskunnan historiassa paikallistamaan avaruudesta saapunut radiopurske, nimellä FRB 200428 kulkeva, magnetar SGR 1935+2154:ään. Paikallistetun radiopurskeen sisältämä energia vastaa noin sataa miljoonaa omaa Aurinkoamme.
Mauno Heinonen
Koripallossa Heinonen kuului historialliseen joukkueeseen, joka Suomesta ensimmäisen kerran osallistui EM-kilpailuihin Liettuan Kaunasissa 1939. Heinonen pelasi kaikissa Suomen seitsemässä ottelussa.
Mika Lehkosuo
Valmennusura
HJK erotti Lehkosuon tehtävästään 22. toukokuuta 2019, kun seura oli pelannut kahdeksan viimeisintä otteluaan Veikkausliigassa ilman voittoja.
Abu Ghraibin vankilan kidutusskandaali
Vankien kohtelu
Tapaus sai kansainvälistä huomiota 60 Minutes II -ajankohtaisohjelman julkaistua vankilasta otettuja valokuvia. Valokuvista tunnistettiin ainakin korpraali Lynndie England ja spesialisti Charles Graner. Valokuvia julkaistiin tiedotusvälineissä ympäri maailman. Vankilan vankeja oli kuvattu häpeällisissä tilanteissa, ja toisinaan kuvissa esiintyi hymyileviä sotilaita.
Laura Secord
Nykyään
Kanadassa myydään Laura Secordin mukaan nimettyjä suklaakonvehteja.
Siivoaminen
Siivoaminen tai siivous on jonkin paikan puhdistamista tai siistimistä roskista, pölystä tai liasta. Perussiivouksessa, joka tehdään harvoin, palautetaan paikan siisteys, kun taas usein toistuvalla ylläpitosiivouksella säilytetään siisteys.
Tom Nilsson
Seuraura
Nilsson on Hanviksens SK:n kasvatti. Hän pelasi juniorina sittemmin myös AIK IF:ssä, jossa Nilsson voitti U16 SM:n hopeaa vuonna 2009. Seuraavaksi kaudeksi 2009–2010 Nilsson siirtyi Mora IK:hon. Kaudella 2010–2011 hän debytoi seuran HockeyAllsvenskan-joukkueessa, jossa Nilsson pelasi kolme runkosarja- ja kymmenen Kvalserien-ottelua tehden yhden syöttöpisteen. Kvalserien ei kuitenkaan päättynyt Moran sarjanousuun. Huhtikuussa 2011 hän teki vuoden mittaisen jatkosopimuksen joukkueen kanssa.
Macaon historia
Monikulttuurinen yhteisö
Macaon asukasluku oli 1560-luvulla portugalilaisten saapuessa noin 5 000, ja väkiluku nelinkertaistui parissa sadassa vuodessa. Macaon väestö koostui pääosin kiinalaisista ja portugalilaisista. Portugalilaisten kronikoiden mukaan Macaossa oli vuonna 1637 noin 850 portugalilaista. Lisäksi Macaossa oli Intiasta, Kaakkois-Aasiasta ja Afrikasta tuotuja työläisiä, palvelijoita, orjia ja rakastajattaria. Eurooppalaisväestö muodosti Macaon yläluokan. Kiinalaiset toimivat Macaossa työläisinä, palvelijoina, kalastajina ja kauppiaina. Portugalilaiset rajoittivat kiinalaisten oleskelua kaupungissa, ja vasta 1800-luvun alussa kiinalaiset pitivät itseään osana Macaon väestöä. Portugalilaiset ja kiinalaiset eivät juuri olleet kaupankäynnin ulkopuolella tekemisissä toistensa kanssa, mutta siitä huolimatta väestöryhmät myös sekoittuivat ja syntyi macaolaisiksi kutsuttu väestönosa.
Synkkä 1800-luku – oopiumi- ja kulikauppaa
Hongkongin kupeessa sijaitseva Macao kehittyi 1800-luvulla kiinalaisten kulien värväys- ja välityspaikaksi. Macao ja Hongkong sijaitsivat lähellä valtavia työvoimavarantoja, ja kaupungit tarjosivat suojapaikan työläisille, jotka odottivat kuljetusta pois Kiinasta. Macaon kulikaupan suurimmat päätesatamat olivat Perussa ja Kuubassa. Macaossa kulikauppa työllisti satoja kiinalaisia, mutta toimintaa hallitsivat ulkomaalaiset. Kulikauppa ja kulien asema oli monesti epäinhimillistä, ja monet työläiset olivat kidnappausten kohteita ja joutuivat kaupattavaksi. Kulikauppa muistutti monelta osin afrikkalaisten orjakauppaa. Portugali kielsi orjakaupan alueillaan vuonna 1856, mutta kulikauppaa säädös ei lopettanut. Kulikauppa vahingoitti portugalilaisten mainetta ja suhteita Kiinaan.
Kiinan vai Portugalin Macao
Hallinnolliset kysymykset nousivat esiin 1800-luvulla. Hongkongia hallinneet britit kyseenalaistivat oopiumisotien aikana Portugalin vallan, sillä brittien näkemyksen mukaan Macao oli kiinalaisaluetta. Portugalilaisten mukaan taas kiinalaisilla ei ollut sanavaltaa Macaossa, vaikka Portugali maksoi vuosittain vuokraa Kiinalle. Vuonna 1846 Macaon kuvernööriksi noussut João Maria Ferreira do Amaral lopetti vuokranmaksun. Hänen tehtävänään oli vahvistaa Portugalin suvereniteettia Macaossa. Hänen toimensa aiheuttivat suuttumusta kiinalaisväestössä, sillä Amaral muun muassa määräsi kiinalaiset maksamaan veroja, uudisti tullipolitiikkaa ja laajensi Macaon aluetta lähisaarille. Jännitteet Kiinan ja Portugalin Macaon välillä kasvoivat. Jännitteet johtivat siihen, että Amaral salamurhattiin vuonna 1849. Amaralin salamurhaa seurasi lyhyt aseellinen selkkaus, jossa portugalilaiset kukistivat muutaman sadan kiinalaisen kapinan.
Tom Nilsson
Maajoukkueura
Nilsson pelasi alle 20-vuotiaiden MM-kilpialuissa vuonna 2013, jolloin hän voitti hopeaa. Nilsson valittiin Venäjää vastaan pelatun välieräottelun päätteeksi Ruotsin ottelun parhaaksi pelaajaksi. Hän pelasi myös alle 18-vuotiaiden MM-kilpailuissa vuonna 2011 voittaen hopeaa. Nilsson valittiin Kanadaa vastaan pelatun puolivälieräottelun päätteeksi Ruotsin ottelun parhaaksi pelaajaksi.
Macaon historia
Toinen maailmansota
Vaikka Macao säästyi sodan pahimmilta tuhoilta, sodan jälkeen sen elinolot olivat epävarmat nopean väestönkasvun ja elintarvikehuollon ja sosiaalisten ongelmien takia. Sodan jälkeen maan talouden tukipilareja olivat kultakauppa ja hallinnon ylläpitämät kasinot.
Siirtomaavallan päätös
Portugalin hallitus lupasi Macaolle poliittisia uudistuksia ja sen autonomiaa lisättiin. Myös kiinalaisten kiinnostus Macaon asioita kohtaan lisääntyi 1970-luvulla ja keskustelut siirtomaavallan poistamista ja siirtymisestä takaisin Kiinan hallintaan alkoivat. Kiina ja Portugali sopivat vuonna 1979 Macaon asemasta Portugalin kiinalaisena territoriona. Seuraava vaihe vallan siirrossa tapahtui vuonna 1982, kun Kiina katsoi Macaon, Hongkongin ja Taiwanin olevan Kiinan erillisiä hallintoalueita. Kiina ilmoitti myös Portugalille, että Kiinalla oli Macaoon kiistaton ylivalta.
Maiden tekemän sopimuksen mukaisesti Macao siirtyi Kiinan hallintaan 20. joulukuuta 1999, ja Macaosta tehtiin erityishallintoalue 50 vuodeksi. Kiinan osana Macao säilytti oman rahayksikkönsä ja oman macaolaisen identiteettinsä. Macaosta on muodostunut kiinalaisen massaturismin kohde. Suurimpana syynä tähän on Macaon kasinot, jotka vapautettiin kilpailulle vuonna 2005. Monopolin murtumisen jälkeen kasinoiden määrä on räjähtänyt kasvuun, suurimpana kasinona maassa on vuonna 2007 avattu Venetian. Macaosta on kilpailun vapauttamisen myötä kasvanut maailman suurin kasinokeskus.
Paul Revere
Tausta
1770-luvulla yhteisönsä keskuudessa arvostettu Revere ryhtyi tukemaan brittihallintoa vastustaneita radikaaleja, jotka kutsuivat itseään patriooteiksi. Hän osallistui 50 muun henkilön mukana vuoden 1773 Bostonin teekutsuihin.
Väinö Voipio
Elämä ja ura
Väinö Voipio kirjoitti ylioppilaaksi Viipurin suomalaisesta klassillisesta lyseosta vuonna 1903, suoritti oikeustieteellisen tutkinnon Helsingin yliopistossa 1909 ja sai varatuomarin arvon 1912. Voipio toimi Viipuri-lehden päätoimittajana 1913–1914 ja sen jälkeen asianajajana Viipurissa vuoteen 1933 ja sitten vuoden ajan Helsingissä. Hän oli Viipurin kaupunginvaltuuston jäsen 1929–1931. Vuodesta 1934 Voipio oli sihteerinä oikeuskanslerinvirastossa ja vuodesta 1937 asessorina Viipurin hovioikeudessa. Viimeksi hän työskenteli tuomarina, 1942–1949 Pielaveden ja 1950–1954 Nilsiän tuomiokunnassa.
COS-B
Satelliitti laukaistiin Delta 2913-kantoraketilla Vandenbergin tukikohdasta Kaliforniasta. Kuten aikanaan oli tapana satelliitin toimintaiäksi oli määritetty vain yksi vuosi. Se kuitenkin toimi 25. huhtikuuta 1982 asti, jolloin sen asennonsäädön trustereiden käytetty typpikaasu loppui. Satelliitti teki vain 30 havaintoa, koska gammapurkaukset ovat harvinaisia.
Hugo Broos
Ura pelaajana
Broos pelasi urallaan pitkään RSC Anderlechtissa, jonka paidassa voitti kolmen Belgian mestaruuden lisäksi UEFA Cupin ja kahdesti Cup-voittajien Cupin. Vuonna 1983 hän siirtyi Anderlechtin veriviholliseen Club Bruggeen, jossa päätti peliuransa Belgian mestarina 1988. Broos oli pelipaikaltaan keskuspuolustaja ja hän esiintyi Belgian jalkapallomaajoukkueessa 24 kertaa vuosina 1974–1986. Hän oli mukana MM-kisoissa 1986, kun Belgia sijoittui neljänneksi.
Armageddon It
"Armageddon It" on kuudes raita yhtyeen vuonna 1987 ilmestyneellä studioalbumilla Hysteria. Kappaleen ovat kirjoittaneet yhtyeen laulaja Joe Elliott, kitaristit Steve Clark ja Phil Collen, basisti Rick Savage ja albumin tuottanut Robert John "Mutt" Lange. Singlejulkaisuna "Armageddon It" ilmestyi vuonna 1988 Hysteria-albumin viidentenä singlenä "Womenin", "Animalin", "Pour Some Sugar on Men" ja nimikkoraita "Hysterian" jälkeen. Yhdysvalloissa "Armageddon It" sijoittui kolmannelle listasijalle Billboardin singlelistalla kolmanneksi, Yhtyeen seuraavan singlejulkaisun, "Love Bitesin", noustessa Billboardin singlelistalla kärkeen Def Leppard valtasi Billboardin singlelistan kärkikolmikon täydellisesti; "Love Bites" sijoittui ensimmäiseksi, "Pour Some Sugar on Me" toiseksi ja "Armageddon It" kolmanneksi. Yhdysvalloissa ilmestyneen singlen painoksen b-puolella julkaistiin alun perin Engelbert Humperdinckin levyttämä "Release Me". Kyseinen single on b-puolensa johdosta muodostunut halutuksi keräilykohteeksi, sillä kappaleessa laulajana toimii Joe Elliottin sijasta yhtyeen entinen kitarateknikko Malvin Mortimer.
Miinalaiva Ruotsinsalmi
Palvelus
thumb|left|Ruotsinsalmi laskee miinoja toukokuussa 1942. Ruotsinsalmi aloitti sisaraluksensa Riilahden kanssa Suomenlahden miinoittamisen 26. kesäkuuta 1941, heti jatkosodan alettua. Sodan aikana se laski 3 967 miinaa ja 541 raivausestettä.
Alus oli sodan jälkeen erilaisissa tehtävissä, joista viimeinen oli vuosina 1973–1975 sukeltajien emälaivana. Se soveltuikin tarkoitukseen paremmin kuin aiemmin tehtävään käytetyt sekalaiset alukset. Alus oli kuitenkin auttamattoman yli-ikäinen. Siinä oli 1970-luvulla jo kolmannet pääkoneet, alun perin Riilahteen tarkoitetut varakoneet.
Gesine Cukrowski
thumb|Gesine Cukrowski (2009) Gesine Cukrowski (s. 23. lokakuuta 1968 Berliini, Saksa) on saksalainen näyttelijä. Hänet tunnetaan parhaiten vuoden 2002 elokuvasta Fear dot Com, jossa hän näytteli Jeanninea. Hänet tunnetaan myös televisiosarjasta Der Letze Zeuge (es. 1998–2007), jossa hän näytteli Dr. Judith Sommeria. Hän on näytellyt myös televisiosarjoissa Praxis Bülowbogen, Rosa Roth, SOKO 5113, SOKO Köln, Etsivä Lea Sommer, Kriminalisti, Kahden keikka ja Rikospaikalla. Cukrowski on näytellyt myös teatterissa. Hän opiskeli näyttelemistä Frie Universität Berlinissä.
Nancy Hogshead-Makar
Nancy Lynn Hogshead-Makar on yhdysvaltalainen entinen uimari ja olympiavoittaja. Hogshead-Makar voitti Los Angelesin kesäolympialaisissa 1984 kultaa 100 metrin vapaauinnista, sekä 4 × 100 metrin vapaauinti- ja sekauintiviesteistä. Lisäksi hän sijoittui hopealle 200 metrin sekauinnissa, häviten vain joukkuetoverilleen Tracy Caulkinsille. Ensimmäistä kertaa olympialaisissa jouduttiin jakamaan uintikultamitali kahden urheilijan kesken, kun 100 metrin vapaauinnissa Hogshead-Makar ja hänen huonetoverinsa Carrie Steinseifer uivat täsmälleen saman ajan, 55,92.
Perparim Hetemaj
Hetemaj nousi HJK:n edustusjoukkueeseen kaudella 2005. Kesäkuussa 2006 hän siirtyi 450 000 euron siirtosummalla kreikkalaisen AEK:n riveihin. Hetemaj pääsi debytoimaan AEK:n riveissä Mestarien liigassa. Kolmen Ateenassa vietetyn kauden jälkeen Hetemaj siirtyi elokuussa 2009 hollantilaiseen FC Twenteen, josta edelleen helmikuussa 2010 lainalle Italian Serie B:n Bresciaan. Hetemaj debytoi Brescian riveissä Serie A:ssa syyskuussa 2010. Kesäkuussa 2011 Hetemaj siirtyi 1,2 miljoonalla eurolla Serie A:n Chievoon. Hetemaj pelasi Chievossa kahdeksan kauden aikana yhteensä 239 Serie A:n ottelua, ja hän toimi myös joukkueen kapteenistossa. Syyskuussa 2019 Hetemaj siirtyi Serie B:ssä pelanneeseen Beneventoon. Benevento voitti Serie B:n kaudella 2019–2020 ja nousi Serie A:han. Benevento kuitenkin putosi kauden päätteeksi takaisin Serie B:hen ja Hetemaj siirtyi Regginaan, josta palasi Suomeen ja HJK:hon Veikkausliigan kaudeksi 2022.
Chievo
Perparim Hetemaj siirtyi kesäkuussa 2011 neljän vuoden sopimuksella Serie A:ssa pelaavaan Chievoon. Seurat eivät julkistaneet siirtosummaa, mutta lehtitietojen mukaan Chievo maksoi Hetemaj’sta Brescialle 1,2 miljoonaa euroa. Hetemaj debytoi Chievon riveissä Serie A:ssa 11. syyskuuta 2011 ottelussa Chievo–Novara. Hetemaj vakiinnutti heti paikkansa Chievon kokoonpanossa, ja hän pelasi kaudella 2011–2012 yhteensä 31 ottelua, joista 19 avauskokoonpanossa. Chievo oli sarjassa kauden päätteeksi kymmenes.
Hetemaj jatkoi kaudella 2016–2017 kuudetta kautta Chievon runkopelaajana ja kolmatta kautta joukkueen kapteenistossa. Hetemaj pelasi jälleen otteluita joukkueen kapteenina, kun kapteeni Sergio Pellissier oli sivussa kokoonpanosta. Hetemaj pelasi yhteensä 23 ottelua, joista 21 avauskokoonpanossa. 12. helmikuuta pelattu ottelu Sassuolo–Chievo oli Hetemaj’n 200. Serie A -ottelu. Hän pelasi juhlaottelussaan joukkueen kapteenina. Joukkueen kausi sujui edelliskautta heikommin ja Chievon lopullinen sijoitus Serie A:ssa oli 14.
Kausi kaudelta
(2) Toinen sarjataso.
Savate
Tasot
Harrastajan tasosta kertoo, itämaisen vyöarvon sijasta, pukuun kiinnitettävä hanskan merkki.
Kaivo
Veden nostomenetelmiä
Ennen nostettiin vesi kaivosta käsivoimin pelkästään köyteen sidotun sangon avulla. Myöhemmin käytettiin kammesta käännettävää vinssiä sangon nostamiseen. Tämä tapa nostaa vettä kaivosta on yhä käytössä etenkin loma-asunnoilla.
Vanhimpia nostoa helpottavia malleja oli vinttikaivo, jossa on korkeaan puutukeen asennettu pitkä vipuvarsi, jonka toiseen päähän on puuvarrella kytketty sanko ja toinen pää toimii vastapainona. Vivun käyttäminen keventää veden nostamista kaivosta. Yksi yleisimmistä sähköttömistä vedennostotavoista on käsipumppu. Käsipumpumpulla vesi nousee sankoon.
Työllisyysaste
Ikääntyneiden työllisyysaste
Päättäjät olivat 2000-luvun alussa huolissaan siitä, että niin monet jäivät työkyvyttömyys-, työttömyys- tai varhaiseläkkeelle ennen kuin olivat saavuttaneet vanhuuseläkeiän. Ikääntyneiden eli 55-64-vuotiaiden työllisyysaste saatiin kohoamaan 2000-luvun ensimmäisen kymmenen vuoden aikana 37 prosentista 57 prosenttiin, ja se on tällä hetkellä enää 12 prosenttiyksikköä alhaisempi kuin väestöllä keskimäärin. Kansainvälisesti tarkasteltuna Suomessa pysytään työelämässä nykyisin merkittävästi pidempään kuin muissa maissa, sillä vain 7 prosentissa maailman valtioista yli puolet 55-64-vuotiaista osallistuu työelämään.
Dynamoteoria
Dynamon toiminnalle määritellään kolme ehtoa: Ionisoituneen tai muun sen kaltaisen sähköisen aineen virtaus synnyttää magneettikentän. Kun sähköinen aine toisaalla virtaa magneettikentän läpi, se synnyttää sähkövirtoja, jotka synnyttävät magneettikenttiä. Magneettikentät muuttavat puolestaan virtauksia. Näin syntyy mutkikas systeemi, jota sanotaan dynamoksi. Dynamo ylläpitää itse itseään. Taivaankappaleen pyöriminen järjestää magneettikentän suurelta osin kaksinapaiseksi, dipoliksi. Eri taivaankappaleiden dynamot ovat hieman erilaisia.
Eri taivaankappaileiden dynamoja
Dynamo synnyttää magneettikenttiä myös aktiivisten galaksien ytimissä kuuman ionisoituneen kaasun kiertäessä mustan aukon ydintä tai muissa kertymäkiekoissa. Kalvoparadigma ("kalvoteoria") kuvaa dynamoa mustan aukon lähellä.
Eliza Doolittle
Nuoruus
Doolittle kasvoi Camden Townissa ja halusi Isoa-Britanniaa vuoden 1994 Eurovision laulukilpailussa edustaneen äitinsä tavoin aina laulaa ja tehdä musiikkia. Taiteilijanimensä Doolittle valitsi My Fair Ladystä, sillä se oli myös hänen lempinimensä lapsena.
Richard Nixonin salamurha
Rooleissa
Lähde:
ISO 13407
Muita ohjeistuksia
ISO 13407
Nvidia Ion
Nvidia Ion on Nvidian suunnittelema pienikokoisiin tietokoneisiin suunnattu laitealusta. Alustassa on GeForce 9400 grafiikkapiiri. Helmikuussa 2009 Microsoft vahvisti Ionin olevan Vista yhteensopiva. Ion on DirectX 10 ja CUDA yhteensopiva.
Pasi Vainikka
Elämä ja ura
Hän on toiminut LUT:in uusiutuvan energian dosenttina vuodesta 2018.
Levanto (Mäntsälä)
Levanto on kylä Mäntsälässä, Uudellamaalla. Levanto sijaitsee Mäntsälän pohjoisosassa, lähellä Orimattilan kuntarajaa. Levannolta on matkaa Mäntsälän keskustaan 15 km, Helsinkiin 75 km, ja Lahteen 25 km. Asukkaita kylällä on n. 290 (2009). Kylän palveluihin kuuluu alakoulu, joka lakkautetaan kesällä 2013, sopimuspalokunta Levannon vapaapalokunta, uimaranta, sekä urheiluseura Ilves.
Luka Elsner
Ura
Helmikuun alussa 2021 Elsneristä tuli Belgian liigassa putoamiskamppailuun vajonneen KV Kortrijkin päävalmentaja. Elsnerin johdolla Kortrijk sijoittui kauden päätteeksi sijalle 14 ja säilytti sarjapaikkansa. Lokakuussa 2021 Standard Liège palkkasi hänet uudeksi päävalmentajakseen. Elsnerin johdolla Standardin tulokset jäivät heikoiksi ja joukkue oli Belgian liigan runkosarjassa 13:s. Seura erotti Elsnerin huhtikuussa 2022.
Viihde
thumb|230px|[[Tulennielentä|Tulennielijän tavoite on viihdyttää yleisöään.]]
Luettelo experimental-ilma-aluksista
Täysin kokeelliset mallit
Mainitut vuodet ensilennosta käytöstä poistoon.
Nezha Bidouane
Hänen aviomiehensä on marokkolainen entinen kestävyysjuoksija Abdelaziz Sahere.
Armeijakunta
Armeijakunta sisältää alayksikköinä Suomessa nykyisin prikaateja ja sitä suurempi on ollut esimerkiksi maanpuolustusalue.
Walla Walla
Kaupungin ensimmäiset asukkaat, Whitmanin lähetyssaarnaajapariskunta, saapui intiaanien metsästysseudulle 1836. Intiaanit surmasivat heidät 1847, ja seurauksena oli vasta vuonna 1855 päättynyt sota. Valkoihoiset saivat asettua seudulle vasta vuonna 1855 tehdyn sopimuksen jälkeen. Seuraavana vuonna eversti Edward Steptoe rakensi paikalle kasarmirakennuksen, Fort Walla Wallan, ja kaupunki nimettiin Steptoen mukaan Steptoevilleksi.
Drawing Restraint 9
Drawing Restraint 9 on kokeellinen surrealistinen elokuva jonka tapahtumat sijoittuvat japanilaiselle Nisshin Maru kalastusalukselle joka on lähdössä merelle kun aluksen tuodaan miehistölle orjiksi mies (Matthew Barney) ja nainen (Björk). Ennen merelle lähtöä pariskunta on aikeissa avioitua perinteisin japanilaisin šintolaisin vihkiseremonioin, ja ennen sitä aluksen kapteeni (Susil Osoma) alkaa kertomaan aluksen historiaa.
Jussi Viita
SM-taso
Sisäratojen Suomen-mestaruuden Viita voitti vuosina 2011, 2012, 2013 ja 2014. Vuonna 2007 hän oli toinen ja vuosina 2006, 2008 ja 2009 kolmas.
Barbara Jordan
Barbara Jordan (s. 2. huhtikuuta 1957 Milwaukee, Wisconsin, Yhdysvallat) on yhdysvaltalainen entinen tennispelaaja.
Eeva-Johanna Eloranta
Kunnallis- ja maakuntapolitiikassa sekä kirkon luottamuselimissä
Eloranta kuului Raision kaupunginvaltuustoon vuosina 1997–2008 ja toimi kaupunginhallituksen jäsenenä 1997–2000 ja 2003–2008 sekä kaupunginhallituksen puheenjohtajana 2005–2007. Hän on ollut Turun kaupunginvaltuutettu vuodesta 2009 lähtien. Eloranta on toiminut myös kirkon piirissä Raision seurakunnan kirkkovaltuuston jäsenenä vuosina 2003−2008 ja sen varapuheenjohtajana 2007–2008. Vuosina 2010−2013 hän on ollut Turun Katariinan seurakunnan seurakuntaneuvoston jäsen. Varsinais-Suomen maakuntahallituksen jäsen hän on ollut vuodesta 2017.
Yksityiselämä
Lokakuussa 2009 Eloranta jäi kiinni näpistyksestä poistuttuaan maksamatta turkulaisesta tavaratalosta. Hänet tuomittiin kyseisestä rikoksesta 30 päiväsakkoon.
Ludovic Giuly
Ludovic Giuly (s. 10. heinäkuuta 1976) on ranskalainen jalkapalloilija, joka edustaa Ranskan Ligue 1:ssä pelaavaa FC Lorientia. Giulyn pelipaikka on hyökkäävä keskikenttäpelaaja.
Venus
Venus on saanut nimensä roomalaisen mytologian rakkauden jumalattaren mukaan. Sen tähtitieteellinen symboli on ♀, jota muissa yhteyksissä käytetään naisen ja naisellisuuden symbolina.
Kaasukehä
Meille näkyvä pilvien huippu on noin 70 kilometrin korkeudessa, ja sen yllä on noin 90 kilometriin asti utua. Tiheimmät pilvet ovat noin 49–51 kilometrin korkeudessa, ja hieman harvempi keskimmäinen pilvikerros alle 57 kilometrin korkeudessa. Pilvien alapuolella on noin 30/35–45 kilometrin korkeudessa ohutta utua ja pinnalla täysin selkeää. Joissain kohdissa pilvet ovat ohuempia, joissain paksumpia. Ultraviolettivalossa näkyy enemmän pilvien piirteitä.
Vaikka Venuksen vuorokausi kestää hieman pidempään kuin vuosi aiheuttaen saman puolen kääntymisen pitkäksi aikaa Aurinkoa kohden, lämpötila vaihtelee vain vähän planeetan päivä- ja yöpuolella. Tämä johtuu kaasukehän lämpöä jakavasta vaikutuksesta: yläkaasukehän voimakkaat, 300–500 kilometriä tunnissa puhaltavat tuulet kiertävät koko planeetan noin neljässä päivässä ja jakavat päiväpuolen saamaa lämpöä muualle planeettaan. Tuulen nopeus on noin sata metriä sekunnissa.
Pinnalla tuulten nopeus on vähäinen – muutamia kilometrejä tunnissa, mutta ilmakehän tiheyden johdosta pienikin tuulenvire aiheuttaa huomattavan vastuksen.
Rakenne
pienoiskuva|vasen|Venuksen sisäinen rakenne. Venus muistuttaa sisäiseltä rakenteeltaan suuresti Maata, sillä planeetat ovat samaa kokoluokkaa ja syntyneet samalla Aurinkokunnan alueella. Yhtenäisen kuoren alla on sulasta kivimateriaalista koostuva vaippa, joka käsittää suurimman osan planeetan tilavuudesta. Sisimpänä on halkaisijaltaan noin 6 000 kilometrin kokoinen rautaydin. Venuksen tiheys ja läpimitta on hieman pienempi kuin Maalla.
Näkyminen
Yläkonjunktion aikaan ollessaan kauimmillaan Maasta Venus katoaa näkyvistä useaksi viikoksi, mutta alakonjunktion se ohittaa sen verran nopeasti, että se on havaittavissa kenties jo muutaman päivän kuluttua katoamisestaan. Jos Venus on tarpeeksi Auringon ylä- tai alapuolella alakonjunktion aikana, se on silloinkin näkyvissä erittäin kapeana sirppinä. Tehokkaalla kiikarilla ja harrastajatasoisella kaukoputkella voi nähdä Venuksen vaiheet, mutta tehokkaallakin kaukoputkella yksityiskohdat rajoittuvat vähäisiin kirkkauseroihin planeetan eri alueilla. Venuksen näennäinen läpimitta on yläkonjunktiossa 9–10 kaarisekuntia ja alakonjunktiossa noin 60 kaarisekuntia.
Vaiheet
pienoiskuva|Venuksen vaiheet. Koska Venus kiertää Aurinkoa Maan radan sisäpuolella, on sillä Maasta katsottuna havaittavissa selkeät vaiheet, samaan tapaan kuin Kuulla. Ollessaan alakonjunktiossa lähimmillään Maata se näkyy kaukoputkella hyvin ohuena sirppinä – poikkeuksena ylikulku, jolloin planeetta kulkee suoraan Auringon editse. Ollessaan elongaatiossa näennäisesti suurimmassa kulmassa Aurinkoon nähden (45,0–47,8°) se näyttäytyy puoliksi valaistuna, itäisessä elongaatiossa iltatähtenä ja läntisessä elongaatiossa aamutähtenä. Planeetan siirtyessä yläkonjunktioon vastakkaiselle puolelle Aurinkoa se näkyy täysinäisenä, mutta kasvaneesta etäisyydestään johtuen yli kuusi kertaa alakonjunktiota pienempänä. Vaiheiden kierto kestää yhden Venuksen synodisen kiertoajan verran eli noin 584 päivää.
Ylikulku
Ennen nykyaikaista tähtitiedettä Venuksen ylikululla oli tärkeä tieteellinen merkitys. Sen avulla voitiin parallaksista laskea Maan etäisyys Auringosta, sillä ylikulun alkuhetki vaihteli hieman maapallon eri puolilta havaittuna. Aiemmin oli pystytty määrittämään vain planeettojen suhteelliset etäisyydet, joten kokonaiskuva Aurinkokunnan koosta pystyttiin vihdoin hahmottamaan. Vuonna 1761 ylikulussa nähtiin Venuksen ympärillä sen kulkiessa Auringon reunan ulkopuolelle kirkas rengas, josta pääteltiin planeetan kaasukehän taittavan valoa. Samoin Venuksen koskettaessa sisäpuolelta Auringon reunaa, nähtiin sen vieressä tumma pullistuma, joka johtui samasta syystä.
Havainnot ennen avaruusaikaa
Venus on Kuun ja Auringon jälkeen taivaan kirkkain kohde, joten se on varmasti tunnettu jo esihistoriallisella ajalla. Eräs varhaisimmista tunnetuista tähtitieteellisistä asiakirjoista on Babyloniasta noin vuodelta 1600 eaa. peräisin oleva havaintotaulukko, johon on merkitty planeetan ilmestymisajankohdat 21 vuoden ajalta. Babylonialaiset ja sumerit kutsuivat Venusta nimellä Dil-bat, Dil-i-pat tai Nin-Dar-Anna, joka merkitsee taivaan valtiatarta. Akkadiassa se oli puolestaan jumalatar Ištarin tähti ja Kiinassa sekä lähikulttuureissa Metallitähti kiinalaisen viiden elementin filosofian mukaan.
Vanhalla ja keskiajalla planeettojen ja Auringon oletettiin kiertävän Maata. Ei kuitenkaan oltu yksimielisiä siitä, ovatko Venus ja Merkurius lähempänä vai kauempana Maata kuin Aurinko. Eräiden myöhäisantiikin kirjoittajien mukaan Herakleides Pontoslainen olisi esittänyt jo 300-luvulla eaa., että Merkurius ja Venus kiertävät Aurinkoa Maan sijaan. Teoria ei tullut vanhalla ajalla yleisesti hyväksytyksi, mutta 1300-luvulla se esiintyi useilla kirjoittajilla.
Pirkko Kontkanen
Pirkko Hannele Kontkanen (s. Ilomantsi) on suomalainen viulisti. Hän on soittanut Kumma Heppu & Lopunajan Voidellut -yhtyeessä vuodesta 1980 alkaen. Lisäksi hän on soittanut muun muassa Inkvisitiossa, The Bootsissa ja Jing & Jangsters -reggaeyhtyeessä. Kontkanen on soittanut myös Juice Leskisen albumeilla Minä (1987), Sinä (1990), Haitaribussi (1993) ja L (2000) sekä Markku Peltolan Buster Keaton -yhtyeessä.
Siniselkämonarkki
Levinneisyys
Siniselkämonarkkia tavataan Indonesiassa, Papua-Uudessa-Guineassa ja Australiassa. Lajin kannankehitys on vakaa, ja se on luokiteltu elinvoimaiseksi.
Juhannuspommi
Seuraukset
pienoiskuva|vasen|180px|Kekkonen vuonna 1975. Virolaisen haastattelun tulkittiin pilanneen puolueettomuuspolitiikan uskottavuuden. Länsi-Saksassa haastattelu tulkittiin uudeksi oireeksi suomettumisesta. Esimerkiksi Frankfurter Allgemeine Zeitung otsikoi Virolaisen haastattelua koskeneen uutisensa: ”Jälleen yöpakkasia Suomessa”. Lehden kirjoituksesta raportoi presidentti Urho Kekkoselle tuoreeltaan silloinen Bonnin-suurlähettiläs Arvo Rytkönen.
Kekkonen ei tyytynyt julkiseen lausuntoonsa, vaan kirjoitti valtioneuvos Martti Miettuselle Virolaisen olevan ”ulkopoliittisesti epäluotettava”. Kekkonen ja Miettunen jättivät kirjeen aluksi salaiseksi, mutta juuri tämän kirjeen Miettunen luki julki Kuopion puoluekokouksessa syksyllä 1981 keskustapuolueen johdon halutessa estää Virolaisen valinnan presidenttiehdokkaaksi.
Virolainen kertoi oman näkemyksensä juhannuspommista kirjassaan Yöpakkasista juhannuspommiin (1982).
Helsingin alueellinen jako
Suurpiirit
Helsinki jaetaan kahdeksaan suurpiiriin, jotka numeroidaan 1–8. Suurpiirit ja niiden asukasluvut 1.1.2018 olivat :
Kaupunginosajako
Taulukossa on esitetty kaupunginosien lisäksi myös piirijaon osa-alueet, jos kaupunginosaan kuuluu useampi kuin yksi osa-alue. Kaupunginosilla on kaksi ja osa-alueilla kolme numeroa niiden nimien edessä.
Erityistapaukset, jotka täydentävät virallista aluejakoa:
Piirijakojärjestelmään siirtyminen 1980-luvulla
Vuoden 1980 alussa kaupungin eri hallintokunnat käyttivät 101 aluejakoa, joista maantieteellisesti erilaisia oli 80. Näistä 80 jaosta kaupunginosajakoa noudatti tarkalleen 17 ja suunnilleen 41. Esimerkiksi palolaitoksella oli 8 nuohouspiiriä, 7 sammutuspiiriä ja 6 palotarkastuspiiriä. Muita jakoja käyttivät esimerkiksi terveysasemat, perhepäivähoito, kirjastot, koulut, neuvolat jne.
Liimakaula
Liimakauloja käytetään ensisijaisesti akustisissa kitaroissa. Lähes kaikki akustisten kitaroiden valmistajat käyttävät tätä tapaa, huomattavana poikkeuksena Taylor Guitars, joka suosii pulttikaula-kiinnitystä.
Johan Kriek
Hän voitti miesten kaksinpelin Australian avoimissa vuosina 1981 ja 1982 ; molemmilla kerroilla hänen finaalivastustajanaan oli Steve Denton. Kriek oli parhaimmillaan maailmanlistalla sijalla seitsemän ja nelinpelissä sijalla 12. Hän voitti urallaan 22 turnausta, joista 14 kaksinpelissä ja kahdeksan nelinpelissä.
Bururin provinssi
Kunnat
Bururin provinssi jakautuu yhdeksään kuntaan:
Mies joka katosi
Juoni
Kirja kertoo 17-vuotiaasta siirtolaisesta Karl Rossmanista, jonka perhe lähettää hänet Yhdysvaltoihin setänsä luo. Nuori ja naiivi Karl saa pian huomata, että pinnallisen ystävällisyyden ja avuliaisuuden takaa paljastuu julmaa hyväksikäyttöä ja armottomuutta. Hän joutuu keskelle maailmaa, jossa pärjää vain kovuudella ja kieroudella.
Calamari Union
Calamari Union on Aki Kaurismäen toinen pitkä elokuva vuodelta 1985. Elokuvassa esiintyi näyttelijöiden lisäksi tunnettuja rockmuusikoita. Syksyllä 1984 Helsingissä kuvattu elokuva on mustavalkoinen.
Vuonna 2008 yhdysvaltalainen Richard Lefebvre teki elokuvasta uusintaversion nimellä Calamari Union (remake).
Reetta Kallio
Reetta Kallio (s. 24. joulukuuta 1989 Ylivieska) on suomalainen korkeushyppääjä. Hän edustaa Espoon Tapiot -seuraa. Häntä valmentaa Reijo Jokela.
Manu
Manu tarkoittaa seuraavia asioita:
Arikarat
Varhainen historia
1200-luvun loppupuolla Texasin itäosiin levinnyt kuivuus ja siitä aiheutunut nälänhätä pakottivat paikalliset caddoankieliset intiaaniryhmät liikkeelle paremman ravinnon toivossa. Pawneiden liittokunnan heimot, arikarat heidän joukossaan, luopuivat kylistään ja aloittivat vaelluksen kohti pohjoista. Nälkä ja sääolosuhteet koettelivat pitkää taivallustaan tekevää kansaa. Vastakkaiseen suuntaan matkaavien ja Kanadasta tulleiden athabaskien kieliryhmään kuuluneiden apassien ja navajojen polut yhtyivät hetkellisesti etelästä vaeltavien kanssa jossakin Nebraskan alueilla.
Kaupankäynti
Lähellä olevissa hidatsojen ja mandanien kylissä käytiin kauppaa lähes kaikella mitä preerioille oli kulkeutunut. Ne toimivat varastopaikkoina niin biisoninmetsästäjille, St. Louisin kauppiaille kuin nuoren Amerikan taiteilijoille ja tutkimusmatkaajillekin. Arikarat pyrkivät hallitsemaan kaupankäyntiä ja asettivat sulkuja Missouri-joelle tarkoituksenaan estää St. Louisista lähteneiden kauppiaiden matkan mandanien ja hidatsojen kyliin.
Sukulaisuus ja avioliitto
Sukulaisuus arikaroilla laskettiin äidin puolelta. Tämän vuoksi naisilla oli suuri valta ja he pystyivät osallistumaan tärkeisiin päätöksiin heimon asioissa. Arikarat olivat moniavioisia. Naimalla vanhimman tyttären sai mies ensisijaisen oikeuden vaimonsa nuorempiin siskoihin, kun nämä tulivat oikeaan ikään. Vaikka suvut järjestivät avioliitot, oli tytön suostumus välttämätön. Jos avioliitto ei vastannut odotuksia, vaimo saattoi jättää miehensä ja palata vanhempiensa luo ilman häpeää. Aviorikoksesta yllätetty nainen maksoi teostaan ruumiillisena kurituksena. Joissakin tapauksissa mies jätti hänet. Aviomiehellä oli myös oikeus ampua vaimonsa rakastajan paras hevonen.
Chuck Palumbo
Hän lähti WWE:stä vuonna 2004, mutta teki paluun vuonna 2007. Palumbo vaihdettiin SmackDown!-showpainiohjelmasta WWE Raw -ohjelmaan, mutta hän ei koskaan ehtinyt esiintyä Raw'ssa, sillä hänet erotettiin WWE:stä marraskuussa 2008. Hänen managereitaan ovat Kevin Nash, Torrie Wilson, Michelle McCool ja Rico Constantino.
Heureka (sana)
Sana
Monissa kielissä huudahduksen alussa oleva vahva henkäys (spiritus asper) jätetään pois ja se esitetään muodossa eureka. Suomi on niitä kieliä, joka säilyttää henkäyksen, jota suomessa vastaa h-äänne.
Ihmeiden oppikurssi
Tällä hetkellä Kurssin sanoman kuuluisimpiin opettajiin kuuluu muun muassa Marianne Williamson, Gary Renard ja David Hoffmeister.
Heureka (sana)
Muu käyttö
Yhdysvalloissa ”heureka” on osana Kalifornian osavaltion mottoa vuodesta 1849, virallisesti vuodesta 1963. Se viittaa Kalifornian kultaryntäykseen vuonna 1848. Samaan viittaa kalifornialaisen Eurekan kaupungin nimi. ”Heureka” liittyy myös Australian kultaryntäykseen. Eureka Stockade oli australialaisten kullankaivajien kapina vuonna 1854.
Kemiantekniikka
Kemiantekniikka on prosessitekniikkaan sisältyvä tekniikan ala, jossa keskitytään kemiallisten prosessien kehittämiseen ja tekniseen toteuttamiseen teollisessa mittakaavassa. Kemiantekniikka on insinööritaitoa, jossa sovelletaan luonnontieteitä, esimerkiksi fysiikkaa ja kemiaa, sekä matematiikkaa tekniikan kehittämiseen. Teollisesta näkökulmasta prosessitekniikka on laajempi käsite kuin kemiantekniikka, koska teollisten prosessilaitosten tuotantotekniikkaan sisältyy osia, jotka eivät ole kemiantekniikkaa.
Ihmeiden oppikurssi
Kritiikkiä
Useimmat kritiikin esittäjistä ovat perinteisen kristinuskon kannattajia.
Charles Doughty
Charles Doughty voi tarkoittaa seuraavia henkilöitä:
Isorantasappi
Ulkonäkö ja koko
Kaksivuotinen isorantasappi kasvaa 5–20 senttimetriä korkeaksi. Tanakoita, enintään yläosastaan haarovia kaljuja varsia on useita. Lehtiruusukkeen ruusukelehdet ovat vastapuikeita ja 1–3-suonisia. Varsilehdet ovat yksisuonisia ja tasasoukan suikeita. Kukinto on harsu tai tiheä huiskilo. Ruusunpunaiset, hyvin lyhytperäiset kukat ovat usein pieninä ryhminä. Halkaisijaltaan kukka on noin 10 mm. Verhiönliuskat ovat lähes tyveen asti erillisiä ja kapeita. Teriö on viisiliuskainen ja ahdastorvinen, verhiö on lähes teriöntorven pituinen. Heteiden ponnet tulevat selvästi esille teriöntorvesta. Isorantasappi kukkii Suomessa heinä-elokuussa. Hedelmä on kuihtuneen teriön sisään jäävä kota. Siemenet ovat hyvin pieniä ja ohutkuorisia.
Paul (Jugoslavian sijaishallitsija)
Elämäkerta
Hänen vanhempansa Jugoslavian (Serbian) prinssi Arsen Karađorđević (1859-1938) ja Italiassa kasvanut ruhtinatar Aurora Pavlovna Demidova di San Donato (1873-1904) avioituivat Pietarissa vuonna 1892. Paul oli heidän ainoa poikansa. Aurora Demidovan isoäiti oli suomalainen sosiaalityön uranuurtaja Aurora Karamzin. Vanhemmat erosivat jo vuonna 1896.
Hän avioitui Kreikan ja Tanskan prinsessan Olgan kanssa vuonna 1923. Tuleva Britannian kuningas Yrjö VI, silloinen Yorkin herttua, oli häissä best maninä. Prinssi Paulin suhde Britanniaan oli muutenkin läheinen, sillä prinsessa Olgan sisar Marina avioitui myöhemmin Yorkin herttuan veljen Kentin herttua Georgen kanssa, joka oli Paulille läheisimpiä ystäviä. Hän kuului Britanniassa ollessaan huonomaineiseen Bullingdon-klubiin, johon kuului myös hänen kälynsä mies Kentin herttua George. Hänet nimitettiin brittiläisen sukkanauharitarikunnan jäseneksi vuonna 1939.
Prinssi Paul rehabilitoitiin Serbiassa vuonna 2011, ja omaisuus palautettiin hänen jälkeläisilleen. Prinssi Paulilla oli tytär Jelisaveta ja pojat Aleksandar ja Nikola. Näyttelijä Catherine Oxenberg on Paulin lapsenlapsi. Syyskuussa 2012 prinssi Paulin, prinsessa Olgan ja heidän vuonna 1954 kuolleen poikansa Nikolan maalliset jäännökset siirrettiin Geneven hautausmaalta Serbiaan Karadjordjević-suvun mausoleumiin Topolaan.
Mike Jeffery
Taitavana liikemiehenä Jeffery hankki melkoisesti rahaa sekä itselleen että Hendrixille. Hendrixin lähipiiriin kuuluneet henkilöt ovat kuitenkin kertoneet, että Jeffery yritti "agenttitaktiikoilla" sitoa kitaristin itseensä ja sekaantui myös taiteellisiin ratkaisuihin. Lopulta Hendrixin ja Jefferyn välit olivatkin varsin kireät. Jefferyn maine on näistä syistä melko synkkä, ja Hendrixin elämäkerroissa hänet kuvataan varsin kielteisessä valossa.
Rauno Mäkinen
Helsingin olympialaiset
Teknistä apua painiinsa Mäntässä asuneelta Painiliiton päävalmentaja Yrjö Vähämäeltä saanut Mäkinen voitti vuonna 1952 vapaapainin Suomen-mestaruuden 62-kiloisten sarjassa, ja kun hän voitti vapaapainin olympiakarsinnan mutta hävisi kreikkalais-roomalaisen painin karsinnassa Erkki Taloselalle, valittiin hänet vapaapainijana Helsingin olympialaisiin. Kisoissa hän voitti saksalaisen Rolf Ellerbrockin pisteillä, japanilaisen Risaburo Tominagan kravattiheiton tuomalla selätyksellä ajassa 8.32 ja belgialaisen Jef Mewisin pisteillä, mutta Turkin Bayram Şitille hän kärsi selkätappion ajassa 4.11 ja sijoittui Şitin voittamassa sarjassa kuudenneksi.
Walesin arkkipiispa
Walesin arkkipiispa on Englannin kirkosta itsenäisen anglikaaniseen kirkkoyhteisöön kuuluvan Walesin kirkon päämies, jonka Walesin piispat valitsevat joukostaan. Arkkipiispan virka luotiin, kun Walesin hiippakunnan erotettiin omaksi kirkkoprovinssikseen. Viran nykyinen haltija on Andrew John.
Moto Guzzi Nevada
Mallit ja rakenne
Nevada 750 Anniversario, jota valmistettiin vain vuosina 2010 ja 2011, on silmää miellyttävä ja aikaansa seuraava. Siinäkin erot Classiciin verrattuna ovat lähinnä ulkonäössä. Se juhlistaa Mandellon keskikokoisten custom pyörien 20. juhlavuotta 2011, jolloin samalla Moto Guzzin tehdas (perustettu 1921) täytti 90 vuotta.